Na temelju članaka 19. i 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 35. Statuta Općine Ližnjan-Lisignano („Službene novine Općine Ližnjan-Lisignano“ broj 02/21, 7/23), članka 67. Zakona o komunalnom gospodarstvu („Narodne novine“ broj 68/18, 110/18 i 32/20) i članka 30. Zakona o vodama („Narodne novine“ broj 66/19, 84/21 i 47/23), Općinsko vijeće Općine Ližnjan-Lisignano na sjednici održanoj dana 19. prosinca 2024. godine, donosi

**PROGRAM**

**održavanja komunalne infrastrukture**

**u Općini Ližnjan-Lisignano za 2025. godinu**

**Članak 1.**

Ovim Programom održavanja komunalne infrastrukture (u daljnjem tekstu: Program) utvrđuje se opis, način i vrsta poslova održavanja komunalne infrastrukture u Općini Ližnjan-Lisignano za 2025. godinu s procjenom pojedinih troškova po djelatnostima te s iskazom financijskih sredstava potrebnih za ostvarivanje Programa s naznakom izvora financiranja, za sljedeće djelatnosti:

I. ODRŽAVANJE SUSTAVA ODVODNJE OBORINSKIH VODA

II. ODRŽAVANJE ČISTOĆE U DIJELU KOJI SE ODNOSI NA ČIŠĆENJE JAVNIH POVRŠINA

III. ODRŽAVANJE JAVNIH ZELENIH POVRŠINA I POVRŠINA NA KOJIMA NIJE DOPUŠTEN PROMET MOTORNIM VOZILIMA

IV. ODRŽAVANJE GRAĐEVINA, UREĐAJA I PREDMETA JAVNE NAMJENE

V. ODRŽAVANJE NERAZVRSTANIH CESTA

VI. ODRŽAVANJE JAVNE RASVJETE

VII. ODRŽAVANJE GROBLJA

**Članak 2.**

1. **ODRŽAVANJE SUSTAVA ODVODNJE OBORINSKIH VODA**

Na području Općine Ližnjan-Lisignano nema izgrađenog sustava odvodnje oborinskih voda, već postoji nekoliko upojnih bunara i upojnih površina kao privremeno rješenje, te se stoga Programom održavanja komunalne infrastrukture planira održavanje istih.

|  |  |  |  |
| --- | --- | --- | --- |
| R.B | Naziv | Iznos | Izvor financiranja |
| 1. | Održavanje postojećih upojnih građevina i površina | 14.000,00 | Opći prihodi i primici |
|  | UKUPNO | 14.000,00 |  |

**Članak 3.**

1. **ODRŽAVANJE ČISTOĆE U DIJELU KOJI SE ODNOSI NA ČIŠĆENJE JAVNIH POVRŠINA**

Program održavanja čistoće u dijelu koji se odnosi na čišćenje javnih površina obuhvaća pometanje javnih površina (redovno čišćenje trgova, pješačkih staza, otvorenih odvodnih kanala, dječjih igrališta, javnih prometnih površina te javnih cesta koje prolaze kroz naselja), pražnjenje košarica za otpatke, akcije sakupljanja glomaznog otpada i hitne intervencije (intervencije nakon nevremena i prometnih nezgoda).

Planirani obim radova na održavanju čistoće u dijelu koji se odnosi na čišćenje javnih površina na području Općine Ližnjan - Lisignano u 2025. godini:

|  |  |  |  |
| --- | --- | --- | --- |
| R.B | Naziv | Iznos | Izvor financiranja |
| 1. | Održavanje čistoće javnih površina - pometanje | 33.000,00 | Komunalna naknada |
| 2. | Odvoz krupnog otpada s javnih površina | 34.000,00 | Opći prihodi i primici |
| 3. | Deratizacija i dezinsekcija | 6.000,00 | Opći prihodi i primici |
| 4. | Higijeničarska služba | 12.000,00 | Opći prihodi i primici |
| 5. | Sanacija divljih deponija | 33.100,00 | Komunalna naknada |
| 6. | Hitne intervencije (u dijelu čišćenja) | 8.000,00 | Opći prihodi i primici |
| 7. | Održavanje javnih površina - prikupljanje otpada odbačenog od nepoznatih počinitelja | 22.359,00 | Turistička pristojba |
| 8. | Održavanje čistoće javnih površina – pražnjenje košarica za otpad, uklanjanje otpada | 25.000,00 | Turistička pristojba |
|  | UKUPNO | 173.459,00 |  |

*\*u stavkama sa izvorom financiranja „Komunalni doprinos“ podrazumijeva se komunalni doprinos sa viškovima prihoda prenesenih sredstava po osnovi komunalnog doprinosa i srodnih**izvora.*

**Članak 4.**

1. **ODRŽAVANJE JAVNIH ZELENIH POVRŠINA I POVRŠINA NA KOJIMA NIJE DOPUŠTEN PROMET MOTORNIM VOZILIMA**

Program održavanja javnih zelenih površina odnosi se na održavanje biciklističkih staza, održavanje javnih zelenih površina (obuhvaća košnju zelenih površina, održavanje dječjih igrališta i slično). Poslovi održavanja javnih površina, u dijelu koji se odnosi na košnju zelenih površina, održavanje urbane opreme, održavanje dječjih igrališta i sl., povjereno je u većem dijelu tvrtki „Ližnjan Brnestra“ d.o.o.

Planirani obim radova u dijelu koji se odnosi na održavanje javnih površina na području Općine Ližnjan - Lisignano u 2024. godini:

|  |  |  |  |
| --- | --- | --- | --- |
| R.B | Naziv | Iznos | Izvor financiranja |
| 1. | Održavanje javnih zelenih površina i površina na kojima nije dopušten promet motornim vozilima | 150.000,00 | Komunalna naknada 149.600,00  Doprinos za šume 400,00 |
| 2. | Održavanje biciklističkih staza | 4.700,00 | Opći prihodi i primici |
| 3. | Komunalne usluge – opskrba vodom | 5.600,00 | Opći prihodi i primici |
| 4. | Hortikulturno uređenje i navodnjavanje JZP | 40.000,00 | 10.000,00 Komunalna naknada  30.000,00 Turistička pristojba |
| 5. | Hitne intervencije – investicijsko održavanje javnih površina | 8.000,00 | Opći prihodi i primici |
|  | UKUPNO | 208.300,00 |  |

*\*u stavkama sa izvorom financiranja „Komunalni doprinos“ podrazumijeva se komunalni doprinos sa viškovima prihoda prenesenih sredstava po osnovi komunalnog doprinosa i srodnih izvora.*

**Članak 5.**

1. **ODRŽAVANJE GRAĐEVINA, UREĐAJA I PREDMETA JAVNE NAMJENE**

Pod pojmom građevina, uređaja i predmeta javne namjene podrazumijevaju se nadstrešnice na stajalištima javnog prometa, javni zdenci, vodoskoci, fontane, javni zahodi, javni satovi, ploče s planom naselja, oznake kulturnih dobara, zaštićenih dijelova prirode i sadržaja turističke namjene, spomenici i skulpture te druge građevine, uređaji i predmeti javne namjene lokalnog značaja. Program održavanja istih podrazumijeva održavanje, popravke i čišćenje tih građevina, uređaja i predmeta, održavanje infrastrukturnih točaka, održavanje javnih wc-a. Navedeni poslovi povjereni su u većem dijelu tvrtki „Ližnjan Brnestra“ d.o.o.

|  |  |  |  |
| --- | --- | --- | --- |
| R.B | Naziv | Iznos | Izvor financiranja |
| 1. | Održavanje javnih wc-a | 5.500,00 | Naknada za korištenje javnih površina |
| 2. | Najam wc kabina | 700,00 | Opći prihodi i primici |
| 3. | Održavanje javnih površina - „WiFi4EU2“ mreže | 5.000,00 | Turistička pristojba |
| 4. | Održavanje građevina, uređaja i predmeta javne namjene (nadstrešnice, info ploče, spomenici..) | 20.000,00 | Opći prihodi i primici |
|  | UKUPNO | 31.200,00 |  |

*\*u stavkama sa izvorom financiranja „Komunalni doprinos“ podrazumijeva se komunalni doprinos sa viškovima prihoda prenesenih sredstava po osnovi komunalnog doprinosa i srodnih izvora.*

**Članak 6.**

1. **ODRŽAVANJE NERAZVRSTANIH CESTA**

Program održavanja nerazvrstanih cesta podrazumijeva parcijalno (sanacija oštećenih asfaltnih i kamenih površina, udarnih rupa, ulegnuća, održavanje makadamskih površina) i pojačano održavanje prometnica (zamjena dotrajalog habajućeg sloja kolničke konstrukcije sa svim potrebnim predradnjama, zamjena i popravci rubnjaka, te izrada kompletnih asfaltnih zastora na kolnicima i nogostupima), održavanje prometne signalizacije, opreme uz ceste, košnju puteva i prometnih koridora posebnim strojevima te hitne popravke i intervencije.

Planirani obim radova na održavanju nerazvrstanih cesta na području Općine Ližnjan - Lisignano u 2025. godini:

|  |  |  |  |
| --- | --- | --- | --- |
| R.B | Naziv | Iznos | Izvor financiranja |
| 1. | Održavanje prometne signalizacije | 30.000,00 | Opći prihodi i primici |
| 2. | Sanacija makadamskih puteva u svim naseljima, popravak asfaltnog zastora i sanacija udarnih rupa u svim naseljima | 250.000,00 | Komunalni doprinos\* =219.460,00  Vodni doprinos = 2.300,00  Naknada za kor. jav.pov.=7.160,00  Naknada za koncesije=2.080,00  Naknada za eksploat.min. sirovina=11.500,00  Taksi dozvole=5.000,00  Novčane kazne 2.500,00 |
| 3. | Košnja puteva posebnim strojevima | 30.000,00 | Opći prihodi i primici |
| 4. | Održavanje pristupnih puteva prema plažama | 45.000,00 | Opći prihodi i primici |
| 5. | Sanacija i uređenje nerazvrstane ceste Muntić-Nezakcij | 30.000,00 | Prodaja zemljišta |
|  | UKUPNO | 385.000,00 |  |

*\*u stavkama sa izvorom financiranja „Komunalni doprinos“ podrazumijeva se komunalni doprinos sa viškovima prihoda prenesenih sredstava po osnovi komunalnog doprinosa i srodnih izvora.*

**Članak 7.**

1. **ODRŽAVANJE JAVNE RASVJETE**

Održavanje javne rasvjete podrazumijeva upravljanje i održavanje instalacija javne rasvjete, zamjenu rasvjetnih tijela prema ESCO modelu, podmirivanje troškova električne energije za rasvjetljavanje površina javne namjene te dekoraciju za blagdane.

Planirani obim radova na održavanju javne rasvjete na području Općine Ližnjan - Lisignano u 2024. godini:

|  |  |  |  |
| --- | --- | --- | --- |
| R.B. | Naziv | Iznos | Izvor financiranja |
| 1. | Utrošak električne energije za javnu rasvjetu | 31.000,00 | Opći prihodi i primici |
| 2. | Održavanje javne rasvjete | 13.700,00 | Komunalna naknada =13.609,00  Komunalni doprinos = 91,00 |
| 3. | Ugovorna obveza - zamjena rasvjetnih tijela javne rasvjete – LED rasvjeta prema ESCO modelu | 36.500,00 | Opći prihodi i primici |
| 4. | Dekoracija za blagdane- postavljanje, reparacija i servis | 17.000,00 | Opći prihodi i primici |
|  | UKUPNO | 98.200,00 |  |

*\*u stavkama sa izvorom financiranja „Komunalni doprinos“ podrazumijeva se komunalni doprinos sa viškovima prihoda prenesenih sredstava po osnovi komunalnog doprinosa i srodnih izvora.*

**Članak 8.**

1. **ODRŽAVANJE GROBLJA**

Programom je utvrđen obim radova na redovnom održavanju groblja u naseljima Ližnjan, Šišan, Valtura i Muntić. Radovi na održavanju groblja odnose se na ručno čišćenje staza, odvoženje smeća, čišćenje zidova. Ovom se točkom planiraju i radovi na građevinskom održavanju objekata-građevina (građevinski i obrtnički radovi).

Planirani obim radova na održavanju groblja na području Općine Ližnjan - Lisignano u 2024. godini:

|  |  |  |  |
| --- | --- | --- | --- |
| R.B. | Naziv | Iznos | Izvor financiranja |
| 1. | Održavanje groblja | 40.000,00 | Opći prihodi i primici  6.600,00  Naknada za održavanje grobnog mjesta  15.800,00  Naknada za korištenje javnih površina 17.600,00 |
|  | UKUPNO | 40.000,00 |  |

*\*u stavkama sa izvorom financiranja „Komunalni doprinos“ podrazumijeva se komunalni doprinos sa viškovima prihoda prenesenih sredstava po osnovi komunalnog doprinosa i srodnih izvora.*

**Članak 9.**

1. **REKAPITULACIJA**

Ukupno planirana sredstva za održavanje komunalne infrastrukture u Općini Ližnjan-Lisignano za 2025. godinu iznose kako slijedi:

|  |  |  |
| --- | --- | --- |
| R.B. | REKAPITULACIJA | Iznos |
| 1. | Održavanje sustava odvodnje oborinskih voda | 14.000,00 |
| 2. | Održavanje čistoće u dijelu koji se odnosi na čišćenje javnih površina | 173.459,00 |
| 3. | Održavanje javnih zelenih površina i površina na kojima nije dopušten promet motornim vozilima | 208.300,00 |
| 4. | Održavanje građevina, uređaja i predmeta javne namjene | 31.200,00 |
| 5. | Održavanje nerazvrstanih cesta | 385.000,00 |
| 6. | Održavanje javne rasvjete | 98.200,00 |
| 7. | Održavanje groblja | 40.000,00 |
|  | UKUPNO | 950.159,00 |

|  |  |  |
| --- | --- | --- |
| R.B. | Naziv izvora financiranja | Iznos |
| 1. | Komunalna naknada | 239.309,00 |
| 2. | Komunalni doprinos | 219.551,00 |
| 3. | Opći prihodi i primici | 309.100,00 |
| 4. | Naknada za korištenje javnih površina | 30.260,00 |
| 5. | Turistička pristojba | 82.359,00 |
| 6. | Vodni doprinos | 2.300,00 |
| 7. | Naknada za održavanje grobnih mjesta i otplata grobnih mjesta | 15.800,00 |
| 8. | Doprinos za šume | 400,00 |
| 9. | Naknada za eksploataciju mineralnih sirovina | 11.500,00 |
| 10. | Naknada za koncesije | 2.080,00 |
| 11. | Taksi dozvole | 5.000,00 |
| 12. | Novčane kazne | 2.500,00 |
| 13. | Prodaja zemljišta | 30.000,00 |
|  | UKUPNO | 950.159,00 |

**Članak 10.**

Ovaj Program održavanja komunalne infrastrukture u Općini Ližnjan-Lisignano za 2025. godinu objaviti će se u “Službenim novinama Općine Ližnjan - Lisignano*”*, a stupa na snagu 1. siječnja 2025. godine.

KLASA: 363-01/24-01/10

URBROJ: 2163-24-04-24-1

Ližnjan, 19. prosinca 2024. godine

OPĆINSKO VIJEĆE OPĆINE LIŽNJAN-LISIGNANO

PREDSJEDNIK

**Saša Škrinjar**

**O B R A Z L O Ž E N J E**

**I. PRAVNI TEMELJI ZA DONOŠENJE AKTA**

Pravni temelji za donošenje ovog akta su:

* Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20)
* Statut Općine Ližnjan - Lisignano („Službene novine Općine Ližnjan - Lisignano“ broj 2/21, 7/23)
* Zakon o komunalnom gospodarstvu („Narodne novine“ broj 68/18, 110/18 i 32/20).
* Zakon o vodama („Narodne novine“ broj 66/19, 84/21, 47/23).

**II. OSNOVNA PITANJA I PRIKAZ STANJA**

Predstavničko tijelo jedinice lokalne samouprave, u skladu s predvidivim sredstvima i izvorima financiranja donosi program održavanja komunalne infrastrukture.

Predloženim Programom održavanja komunalne infrastrukture u Općini Ližnjan-Lisignano za 2025. godinu, utvrđuju se opis i opseg poslova održavanja komunalne infrastrukture s procjenom pojedinačnih troškova po djelatnostima, te iskaz financijskih sredstava potrebnih za ostvarivanje Programa i naznakom izvora financiranja sukladno obvezama koje nalaže Zakon o komunalnom gospodarstvu.

**III. FINANCIJSKA SREDSTVA**

Sredstva za provođenje Programa održavanja komunalne infrastrukture u Općini Ližnjan-Lisignano za 2025. godinu osigurana su u Proračunu Općine Ližnjan - Lisignano za 2025. godinu.

OPĆINSKI NAČELNIK

**Marko Ravnić**